**Покана за брифинг:**

**Защо Европа се бави с реализацията на големи транспортни проекти и какво може да се направи?**

14 юни 2023, 11:00 ч., Zoom

Бюрото на Европейския парламент в България Ви кани на медиен брифинг във връзка с нов доклад на ЕП относно големите проекти за транспортна инфраструктура в ЕС , който засяга изпълнението на проектите, както и мониторинг и контрол на средствата от ЕС (2022/2021(INI)). Докладът прави подробен преглед на съществуващите предизвикателства в реализирането на големите транспортни инфраструктурни проекти в ЕС и очертава основните направления за преодоляване на препятствията с цел постигане на успешна и навременна реализация на тези ключови за Европа инвестиции.

Брифингът ще се проведе на **14 юни, сряда, от 11 ч. (българско време)** в платформата Zoom. Участие в брифинга ще вземат евродепутатите [**Андрей НОВАКОВ**](https://www.europarl.europa.eu/meps/bg/107212/ANDREY_NOVAKOV/home) **(ЕНП, България)**, член на парламентарната комисия по бюджетен контрол (CONT) и на парламентарната комисия по транспорт и туризъм (TRAN), **и** [**Юнус ОМАРЖЕ**](https://www.europarl.europa.eu/meps/bg/30482/YOUNOUS_OMARJEE/home) **(Левицата, Франция),** председател на комисията по регионално развитие (REGI) и член на парламентарната комисия по бюджетен контрол (CONT).

Брифингът ще бъде излъчен от мултимедийното студио VoxBox в Европейския парламент в Страсбург. Брифингът ще се проведе на български и френски език с осигурен превод на български. Записът на брифинга ще бъде предоставен на акредитиралите се медии.

Дневен ред

|  |  |
| --- | --- |
| 11:00 ч. | **Откриване**  Биляна Църноречка, пресаташе |
| 11:05 ч. | **Представяне на доклада**  Андрей Новаков, (ЕНП, България), докладчик |
|  | Юнус Омарже, (Левицата, Франция), докладчик в сянка |
| 11:25 ч.  11:45 ч. | **Въпроси** **и** **отговори**  **Край на брифинга** |
|  |  |

Участието в брифинга става след предварителна регистрация. Моля, заявете намерението си да участвате, като пишете на адрес: [biliana.tzarnoretchka@europarl.europa.eu](mailto:biliana.tzarnoretchka@europarl.europa.eu) до **13 юни, 16:00 ч.,** посочвайки името си и медийната организация, която представлявате.

Данните за вход ще бъдат предоставени на регистрираните участници преди събитието.

Контекст

В продължение на няколко години Европейската сметна палата (ЕСП) отчита системни закъснения в изпълнението на големите инвестиции в транспортна инфраструктура. Установено е, че до 2020 г. реализацията на големите проекти в този сегмент отнема средно 15 години. Факторите за наличието на този проблем са комплексни и се основават на редица обстоятелства - закъснения спрямо предварително заложените срокове за изпълнение (в някои случаи до 11 години), промени в правилата и процедурите за инвестиции, попадащи в обхвата на няколко програмни периода и различни механизми за финансиране; увеличаваща се административна тежест и др.

Докладът предлага конкретни решения за тези предизвикателства пред големите инвестиции в транспортна инфраструктура и дава препоръки за по-нататъшни мерки за прилагане от страна на институциите с оглед на тяхното преодоляване.

Докладчик на Парламента по резолюцията е [Андрей НОВАКОВ (ЕНП, България)](https://www.europarl.europa.eu/meps/bg/107212/ANDREY_NOVAKOV/home).

Допълнителна информация

* [Проект за Доклад на ЕП относно големи проекти за транспортна инфраструктура в ЕС – изпълнение на проектите, мониторинг и контрол на средствата от ЕС](https://www.europarl.europa.eu/doceo/document/A-9-2023-0181_EN.html)
* [Специален доклад 10/2020 на Европесйката сметна палата: „Транспортни инфраструктури в ЕС — необходимо е ускорено изпълнение на мегапроектите“](https://op.europa.eu/webpub/eca/special-reports/transport-flagships-10-2020/bg/index.html)
* [Комисия по бюджетен контрол](https://www.europarl.europa.eu/committees/bg/cont/home/highlights)